CELEX: 52007PC0430
Language: mt
Date: 2007-07-17
Title: Proposta għal deċiżjoni tal-Kunsill dwar id-definizzjoni ta' 1-benzylpiperazine (BZP) bħala droga sintetika ġdida li għandha tkun soġġetta għal miżuri ta' kontroll u dispożizzjonijiet kriminali

Avviż Legali Importanti

|

52007PC0430

Proposta għal deċiżjoni tal-Kunsill dwar id-definizzjoni ta' 1-benzylpiperazine (BZP) bħala droga sintetika ġdida li għandha tkun soġġetta għal miżuri ta' kontroll u dispożizzjonijiet kriminali  /* KUMM/2007/0430 finali */  

	[pic] | KUMMISSJONI TAL-KOMUNITAJIET EWROPEJ |Brussel 17.7.2007KUMM(2007) 430 finaliProposta għalDEĊIŻJONI TAL-KUNSILLdwar id-definizzjoni ta' 1-benzylpiperazine (BZP) bħala droga sintetika ġdida li għandha tkun soġġetta għal miżuri ta' kontroll u dispożizzjonijiet kriminali(preżentata mill-Kummissjoni)Proposta għalDEĊIŻJONI TAL-KUNSILLdwar id-definizzjoni ta' 1-benzylpiperazine (BZP) bħala droga sintetika ġdida li għandha tkun soġġetta għal miżuri ta' kontroll u dispożizzjonijiet kriminaliIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Unjoni Ewropea,Wara li kkunsidra d-Deċiżjoni 2005/387/JHA ta' l-10 ta' Mejju 2005 dwar il-bdil ta' informazzjoni, l-evalwazzjoni ta' riskju u l-kontroll ta' sustanzi psikoattivi ġodda[1], u b'mod partikolari l-Artikolu 8 (1) tagħha,Wara li kkunsidra l-inizzjattiva tal-Kummissjoni,Billi:1.  Tfassal rapport dwar l-Evalwazzjoni ta' Riskju fuq 1-benzylpiperazine (BZP) fuq il-bażi ta' l-Artikolu 6 tad-Deċiżjoni tal-Kunsill 2005/387/JHA minn sessjoni speċjali tal-Kumitat Xjentifiku estiż taċ-Ċentru Ewropew ta' Sorveljanza dwar id-Drogi u l-Vizzju tad-Drogi u sussegwentement tressaq lill-Kunsill u l-Kummissjoni fil-31 ta' Mejju 2007.2.  Il-BZP hi sustanza sintetika; dehret għall-ewwel darba fl-Unjoni Ewropea fl-1999. Bħall-amfetamina u l-metamfetamia, il-BZP hija stimulant tas-sistema nervuża ċentrali, imma b'ħafna inqas saħħa (madwar 10% tad-d-amfetamina). Il-metaboliżmu tal-BZP jista jkun effettwat minn polimorfiżmi ġenetiċi f'sistemi ta' enżimi li jwasslu għal suxxettibilità inter-individwali wiesgħa għall-effetti tal-BZP. Hemm ukoll potenzjal għal interazzjoni ma' drogi oħra, imma globalment hemm nuqqas ta' data farmakokinetika umana.3.  F'xi Stati Membri l-BZP hija aċċessibbli legalment minn fornituri ta' kimika; Għal għanijiet ta' rikreazzjoni, tinbiegħ bħala pilloli u kapsuli permezz ta' siti internet jew f'xi Stati Membri fi 'ħwienet smart/ta' ħxejjex'. Fis-suq illegali ta' drogi, il-BZP tinbiegħ/tinxtara wkoll bħala d-droga popolari ecstasy .4.  Tlettax-il Stat Membru, u Stat Terz wieħed (in-Norveġja) irrapportaw qabdiet ta' BZP f'forma ta' trab, kapsuli jew pilloli, li jvarjaw minn kapsola/pillola għal sa 64,900 pillola. Ftit teżisti informazzjoni li tista' tissuġġerixxi sinteżi, ipproċessar jew distribuzzjoni ta' BZP fuq skala kbira, u l-involviment ta' kriminalità organizzata.5.  Il-BZP ma għandha l-ebda valur mediku stabbilit jew rikonoxxut; fl-Unjoni Ewropea ma hemm l-ebda prodott mediċinali magħruf u liċenzjat li fih il-BZP.6.  Il-BZP bħalissa ma tinsabx, u lanqas ma kienet, taħt evalwazzjoni mis-sistema tan-NU. F'ħames Stati Membri, il-BZP hi soġġetta għal miżuri ta' kontroll u penalitajiet kriminali kif previst fil-leġiżlazzjoni tagħhom permezz ta' l-obbligi tagħhom taħt il-Konvenzjonijiet tan-NU ta' l-1961 jew l-1971. Żewġ Stati Membri japplikaw miżuri ta' kontroll għall-BZP fil-leġiżlazzjoni tagħhom dwar il-mediċini.7.  Il-BZP instabet f'kampjuni post mortem . Madanakollu, il-punt sa fejn il-BZP kienet implikata fl-imwiet mhuwiex magħruf, minħabba li fil-każijiet kollha kienu involuti sustanzi jew ċirkostanzi oħra.8.  L-Evalwazzjoni ta' Riskju turi nuqqas ta' evidenza xjentifika konklusiva dwar ir-riskji globali tal-BZP. Madanakollu, minħabba l-attributi stimulanti tagħha, ir-riskju għas-saħħa, in-nuqqas ta' benefiċċji mediċi, kif ukoll meta jitqies il-prinċipju ta' prekawzjoni, hemm ħtieġa li l-BZP tkun ikkontrollata, madankollu l-miżuri ta' kontroll għandhom ikunu xierqa għal-livelli ta' riskju relattivament baxxi tas-sustanza.9.  It-tqegħid tal-1-benzylpiperazine taħt kontroll jista' jgħin sabiex ikunu evitati problemi fl-infurzar internazzjonali tal-liġi u l-kooperazzjoni ġudizzjarja.IDDEĊIEDA KIF ĠEJ:Artikolu 1L-Istati Membri għandhom jieħdu l-miżuri meħtieġa, skond il-liġi nazzjonali tagħhom, sabiex jissottomettu l-1-benzylpiperazine (magħrufa wkoll bħala 1-benzyl-1,4-diazacyclohexane, N-benzylpiperazine jew – b'mod inqas preċiż - bħala benzylpiperazine jew BZP) għal miżuri ta' kontroll, proporzjonali għar-riskji tas-sustanza, u penalitajiet kriminali, kif previst fil-leġiżlazzjoni tagħhom f'konformità ma' l-obbligi tagħhom taħt il-Konvenzjoni tan-Nazzjonijiet Uniti ta' l-1971 dwar Sustanzi Psikotropiċi.Artikolu 2Din id-Deċiżjoni għandha tiġi ppubblikata fil- Ġurnal Uffiċjali ta' l-Unjoni Ewropea .Għandha tidħol fis-seħħ fil-ġuranta ta' wara d-data tal-pubblikazzjoni.Magħmula fi Brussell, [...]Għall-KunsillIl-President [1] ĠU L 127, 20.5.2005, p. 32.